Concurs tehnician instalare și depanare echipamente seismice, cod COR 311203

Tematică:
1. Noțiuni fundamentale de electrotehnică și electronică
Mărimi electrice fundamentale: tensiune, curent, rezistență și putere. Legea lui Ohm. Circuite de curent continuu și alternativ. Conectarea serie și paralel. Componente electronice pasive și active: rezistoare, condensatoare, inductanțe, diode și tranzistoare. Utilizarea aparatelor de măsură și verificarea circuitelor electrice/electronice.
2. Circuite electronice analogice și integrate
Principii generale de funcționare a circuitelor integrate liniare. Amplificatoare și amplificatoare operaționale. Filtre și circuite de condiționare a semnalelor. Surse de alimentare și stabilizarea tensiunii. Identificarea componentelor și interpretarea schemelor electronice.
3. Circuite digitale
Noțiuni introductive privind semnalele analogice și digitale. Niveluri logice și circuite digitale. Tehnologia CMOS. Porți logice și funcții logice elementare. Interpretarea schemelor și a documentației tehnice pentru circuite integrate.
4. Noțiuni privind achiziția și transmiterea semnalelor
Conversia analog–digitală. Noțiuni privind rata de eșantionare, rezoluția și domeniul dinamic. Zgomotul electric și interferențele. Cabluri, conectori, ecranare și împământare. Noțiuni elementare privind comunicațiile seriale și interfețele utilizate pentru conectarea echipamentelor.
5. Instrumentație pentru înregistrarea mișcărilor seismice
Principiul de funcționare al accelerometrului. Noțiuni privind măsurarea accelerației solului. Componentele unui sistem de înregistrare a mișcărilor puternice. Instalarea, orientarea, alimentarea și verificarea funcționării unui accelerometru.
6. Accelerometrul Kinemetrics EpiSensor FBA ES-T
Principiul force-balance. Caracteristicile generale ale accelerometrului EpiSensor. Conectarea și alimentarea senzorului. Semnalele de ieșire. Orientarea și instalarea. Verificarea funcționării și identificarea unor probleme uzuale.
7. Activități practice de instalare și mentenanță a echipamentelor
Utilizarea multimetrului. Verificarea tensiunilor de alimentare, continuității cablurilor și conexiunilor. Identificarea pinilor și conectorilor. Depistarea defectelor elementare. Înlocuirea componentelor și cablurilor. Respectarea polarității și protecția echipamentelor. Reguli de bază privind securitatea în lucrul cu instalații electrice și electronice.
8. Digitizoare și sisteme de achiziție seismică
Principiul de funcționare al unui digitizor seismic. Instalarea, conectarea și punerea în funcțiune a digitizoarelor Quanterra Q330 și Kinemetrics Basalt. Conectarea senzorilor seismici. Alimentarea echipamentelor. Sincronizarea temporală GPS. Conectivitatea și transmiterea datelor. Configurarea parametrilor de bază. Verificarea stării de funcționare și identificarea/diagnosticarea problemelor uzuale.

